|  |
| --- |
| GRB  **REPUBLIKA HRVATSKA**  **VA RAŽDINSKA ŽUPANIJA**  **OPĆINA CESTICA**  Razina: 22  Matični broj: 02541858  OIB: 92031563169  Djelatnost: 8411  Žiro-račun: HR7623900011804800000  **BILJEŠKE**  **UZ FINANCIJSKE IZVJEŠTAJE**  **Cestica, listopad 2022. godine** |

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

1. **PRIHODI POSLOVANJA**

U razdoblju siječanj – rujan 2022. godine, Općina Cestica ostvarila je prihode poslovanja u iznosu od 13.543.978,12 kn i to kako slijedi:

* **Prihodi od poreza – 6.965.722,57 kn**

Prihodi od poreza odnose se na poreze i prireze na dohodak od nesamostalnog rada, stalne poreze na nepokretnu imovinu (porez na kuće za odmor, porez na korištenje javne površine), povremene poreze na imovinu (porez na promet nekretnina) koji je uvećan zbog kupoprodaje nekretnina, porez na promet (porez na potrošnju alkoholnih i bezalkoholnih pića).

**Pomoći iz inozemstva i od subjekata unutar općeg proračuna – 5.212.336,40 kn**

Ostvarene pomoći odnose se na tekuće pomoći proračunu iz drugih proračuna i izvanproračunskim korisnicima (tekuće pomoći iz državnog Proračuna – fiskalno izravnnanje), kapitalne pomoći državnog Proračuna (nerazvrstane ceste), te kapitalne pomoći temeljem prijenosa EU sredstava (Pametni gradovi – informacijski sustav, rekonstrukcija doma Otok Virje).

* **Prihodi od imovine – 747.400,48 kn**

Prihodi od imovine ostvareni su od prihoda od financijske imovine (zatezne kamate), prihoda od nefinancijske imovine (naknade za koncesiju, zakupi, naknade za prostor elektrane, prihoda od korištenja sportske dvorane).

* **Prihodi od upravnih i administrativnih pristojbi, pristojbi po posebnim propisima – 548.454,55 kn**

Prihodi od upravnih i administrativnih pristojbi, te pristojbi po posebnim propisima ostvareni su od prihoda od upravnih i administrativnih pristojbi, prihoda po posebnim propisima, komunalnih doprinosa, naknada (grobna, komunalna, legalizacija).

* **Kazne, upravne mjere i ostali prihodi – 70.064,12 kn**

Ostvareni prihodi odnose se na kazne te ostale prihode.

1. **RASHODI POSLOVANJA**

U razdoblju siječanj – rujan 2022. godine, Općina Cestica ostvarila je ukupne rashode poslovanja u iznosu od 10.572.943,58 kn i to kako slijedi:

* **Rashodi za zaposlene – 1.042.022,35 kn**

Rashodi za zaposlene ostvareni su za zaposlene na poslovima Općine – Jedinstveni upravni odjel te djelatnici zaposleni preko Programa javnih radova – Radom za zajednicu i sebe.

* **Materijalni rashodi – 4.992.454,15 kn**

Ostvareni materijalni rashodi odnose se na naknade troškova zaposlenima, rashode za materijal i energiju (električna energija i plin – povećanje cijena), rashode za usluge (povećanje investicijskog održavanja – građevina, postrojenja i opreme, komunalnih usluga – zbrinjavanje komunalnog otpada, deratizacija) i ostale nespomenute rashode (premija osiguranja – općinski objekti, reprezentacija – povećanje zbog povećanih cijena te organizacije raznih događaja i protokola, pristojbe i naknade – povećanje zbog ovjera kod javnog bilježnika i plaćanje sudskih pristojbi).

* **Financijski rashodi – 229.867,82 kn**

Ostvareni financijski rashodi odnose se na kamate za primljene kredite i zajmove, te ostale financijske rashode (bankarske usluge i usluge platnog prometa – povećanje troškova zbog promjene banke).

* **Subvencije – 147.332,18 kn**

Subvencije trgovačkim društvima, zadrugama, poljoprivrednicima i obrtnicima izvan javnog sektora odnose se na subvencije poljoprivrednicima i obrtnicima (subvencionirana kamata, bespovratne potpore, komunalni doprinos – legalizacija, osiguranje usjeva).

* **Pomoći dane iz inozemstvo i unutar općeg proračuna – 160.213,16 kn**

Tekuće pomoći proračunskim korisnicima drugih proračuna odnose se na financiranje nastavnika OŠ Cestica na produženom boravku.

* **Naknada građanima i kućanstvima, na temelju osiguranja i druge naknade – 1.694.566,69 kn**

Ostvarene naknade odnose se na stipendije, sufinanciranje dječjeg vrtića, prehranu učenika, stanovanje, zbrinjavanje građevinskog otpada, te ostale naknade građanima i kućanstvima iz Programa socijalne skrbi.

* **Ostali rashodi – 2.306.487,23 kn**

Ostvareni ostali rashodi odnose se na tekuće i kapitalne donacije udrugama s područja Općine Cestica, naknadu štete pravnim i fizičkim osobama i kapitalne pomoći trgovačkim društvima u javnom sektoru (sufinanciranje rekonstrukcije ceste i odvodnje, sustav odvodnje i pročišćavanje otpadnih voda – aglomeracija).

1. **PRIHODI OD PRODAJE NEFINANCIJSKE IMOVINE**

U razdoblju siječanj – rujan 2022. godine, Općina Cestica ostvarila je prihode od prodaje nefinancijske imovine u iznosu od 54.999,31 kn i to kako slijedi:

* **Prihodi od prodaje proizvedene dugotrajne imovine – 54.999,31 kn**

Ostvareni prihodi odnose se na prihode od prodaje građevinskih objekata – stambeni objekti (otplata stana – zgrada u Babincu), ostali građevinski objekti (prodaja grobnih mjesta), prihoda od prodaje prijevoznih sredstava (prodaja traktora).

1. **RASHODI ZA NABAVU NEFINANCIJSKE IMOVINE**

U razdoblju siječanj – rujan 2022. godine, Općina Cestica ostvarila je rashode za nabavu nefinancijske imovine u iznosu od 3.021.801,07 kn i to kako slijedi:

* **Rashodi za nabavu neproizvedene dugotrajne imovine – 810.603,69 kn**

Ostvareni rashodi odnose se na nematerijalnu imovinu – ostala prava (uređenje parka Križovljangrad).

* **Rashodi za nabavu proizvedene dugotrajne imovine – 2.137.183,45 kn**

Ostvareni rashodi odnose se na građevinske objekte, ostale građevinske objekte, ceste, uredsku opremu i namještaj, opremu za ostalu namjenu (nabava stolica za grobnu kućicu, nabava motorne kose, nabava igrala za park Križovljan grad), te nematerijalnu proizvedenu imovinu (provedba 3. Izmjena i dopuna prostornog plana Općine Cestica, dokumentacija – kupalište Cestica)

* **Rashodi za dodatna ulaganja na nefinancijskoj imovini – 74.013,93 kn**

Rashodi su ostvareni za dodatna ulaganja na građevinskim objektima (keramika – općinska zgrada).

1. **PRIMICI OD FINANCIJSKE IMOVINE I ZADUŽIVANJA**

U razdoblju siječanj – rujan 2022. godine, Općina Cestica ostvarila je primitke od financijske imovine i zaduživanja u iznosu od 1.243.950,00 kuna i to kako slijedi:

* **Primici od zaduživanja – 1.243.950,00 kn**

Primici se odnose na primljeni kredit od kreditnih institucija u javnom sektoru – povećanje iznosa minusa po žiro računu, te primitak kredita za park Križovljan grad.

1. **IZDACI ZA FINANCIJSKU IMOVINU I OTPLATE ZAJMOVA**

U razdoblju siječanj – rujan 2022. godine, Općina Cestica je ostvarila izdatak za financijsku imovinu i otplate zajmova u iznosu od 1.363.850,37 kn i to kako slijedi:

* **Izdaci za otplatu glavnice primljenih kredita i zajmova – 1.363.850,37 kn**

Ostvareni izdaci odnose se na otplatu zajma za povrate po godišnjoj prijavi, te otplate kredita HBOR-u – kulturni centar Cestica.

**Ukupni prihodi i primici ostvareni u iznosu od 14.842.927,43 kn, te ukupni rashodi i izdaci ostvareni u iznosu od 14.958.595,02 kn, rezultiraju manjkom prihoda i primitaka u iznosu od 115.667,59 kn, što sa manjkom prihoda i primitaka – preneseni u iznosu od 5.240.185,75 kn čini manjak prihoda i primitaka za pokriće u slijedećem razdoblju u iznosu od 5.355.853,34 kn.**

**Stanje novčanih sredstava na kraju izvještajnog razdoblja iznosi 553.964,51 kn.**

Stanje žiro računa Proračuna Općine Cestica IBAN: HR7623900011804800000 na dan 30. rujna 2022. godine iznosi 552.938,22 kuna. Općina Cestica ima odobreni minus po navedenom žiro računu na iznos od 2.000.000,00 kuna do 31.01.2023. godine.

Stanje blagajne na dan 30. rujna 2022. godine iznosi 1.026,29 kuna**.**

**BILJEŠKE UZ IZVJEŠTAJ O OBVEZAMA**

Općina Cestica u razdoblju od 01. siječnja do 30. rujna 2022. godine, ostvarila je ukupne obveze za rashode poslovanja u iznosu od 10.985.651,36 kn, obveze za nabavu nefinancijske imovine u iznosu od 3.021.801,07 kn, obveze za financijsku imovinu u iznosu od 2.312.957,54 kn, a koje čine obveze u izvještajnom razdoblju u iznosu od 16.320.409,97 kn.

Stanje obveza na početku izvještajnog razdoblja iznosi 12.304.550,03 kn.

Ukupno podmirene obveze u izvještajnom razdoblju iznose 16.181.286,02 kn, a odnose se na dio podmirenih obveza nastalih u izvještajnom razdoblju po osnovi rashoda poslovanja, nabavu nefinancijske imovine te financijsku imovinu.

Stanje obveza na kraju izvještajnog razdoblja iznosi 12.443.673,98 kn.

Stanje dospjelih obveza na kraju izvještajnog razdoblja iznose 4.126.100,29 kuna, a stanje nedospjelih obveza na kraju izvještajnog razdoblja iznose 8.317.573,69 kuna.

Nedospjele obveze odnose se na otplatu kredita kojim se Općina Cestica zadužila 2020. godine te 2022. godine, potpisane nagodbe sa dobavljačima, te računi koji imaju rok dospijeća u mjesecu listopadu.

Dospjele obveze Općina Cestica nije podmirila zbog pomanjkanja novačnih sredstava na računu a navedeno pomanjkanje je došlo zbog povećanja cijena na tržištu.

**BILJEŠKA – BROJ DJELATNIKA OPĆINE CESTICA**

Broj djelatnika u Općini Cestica u razdoblju siječanj – rujan 2022. godine koji obavljaju svoje poslove i radne zadatke na slijedećim radnim mjestima:

1. Pročelnik JUO-a 1
2. Viši referent za lokalnu samoupravu

i komunalno gospodarstvo 1

1. Viši stručni suradnik za upravu i

društvene djelatnosti 1

1. Referent za administrativne poslove 1
2. Referent za stručne poslove – glavni

računovođa 1

1. Referent za računovodstvo i financije 1
2. Referent – komunalni redar 1
3. Načelnik Općine Cestica 1
4. Javni radovi – Radom za zajednicu i sebe 2
5. Vježbenik 1

U tijeku razdoblja siječanj – rujan 2022. godine zaposlena su dva djelatnika preko Programa javnih radova - Radom za zajednicu i sebe. Djelatnici su započeli sa radom 13. lipnja 2022. godine. Završavaju sa radom 12. prosinca 2022. godine.

Također je sa danom 12. rujna 2022. godine započeo sa radom vježbenik.

Općinski načelnik:

Mirko Korotaj